2014ko preso eta iheslarien eskubideen aldeko manifestazioa

2014ko ekainaren 14ean, euskal preso eta iheslarien eskubideen aldeko manifestazioa egin zen Baionan. Manifestazioaren leloa giza eskubideak, konponbidea, bakea izan zen. Manifestazioak ahalik eta atxikimendu gehiena izateko Ni ere banoa - J'y vais ekimena jarri zuten martxan.

 Antolatzaileak 
Manifestazioa 23 eragile sozialek antolatu zuten: Ligue des Droits de L’Homme; Bake Bidea; Cimade; Herrira; Etxerat; Comité pour la Défense des Droits de l’Homme en Pays Basque; Anai Artea; Observatoire International des Prisons; Herriarekin; LAB; Union Syndical Solidaire; CGT territoriaux Biarritz; ELB; CFDT santé sociaux Pays Basque; Aitzina; EHZ; EELV; Euskal Herria Bai; Abertzaleen Batasuna; Sortu; NPA Pays Basque; Autonomia Eraiki; Eusko Alkartasuna.

Antolatzaileek ekimena aurrera eramaterako hausnarketaren berri honela eman zutenhttp://nierebanoa.org/298-2/?lang=eu Ni ere Banoa:

 Manifestua 
Manifestazioaren antolatzaileek honako manifestu hau argitaratu zutenhttp://nierebanoa.org/wp-content/uploads/2014/04/manifestua-2.pdf Ni ere banoa

 Babesa 
Manifestazioa Ipar Euskal Herriko hainbat auzapezek babestu zutenhttp://nierebanoa.org/brouillon-auto-3/?lang=eu Ni ere banoa:
 Sylviane Alaux, departamenduko diputatu sozialista;
 Colette Capdevielle, departamenduko diputatu sozialista;
 Jean Lasalle, departamenduko MODEMeko diputatua;
 Frédérique Espagnac, departamenduko senatari sozialista;
 Jean Jacques Lasserre, departamenduko MODEMeko senataria;
 Jean René Etchegaray, Baionako UDIko auzapeza; Euskal Kosta-Aturriko Hiri Elkargoko lehendakaria
 Claude Olive, Angeluko UMPko auzapeza;
 Michel Veunac, Biarritzeko MODEMeko auzapeza;
 Peyuco Duhart, D. Lohitzuneko UMPko auzapeza, Hego Lapurdiko hiriguneko lehendakaria
 Kotte Ecenarro, Hendaiako auzapez sozialista, kontseilu nagusiko presidente ordea;
 Max Brisson, UMPko kontseilari nagusia;
 Alain Iriart, Hiriburuko EH Baiko auzapeza, kontseilari nagusia;
 Alice Leiciaguecahar, EELVeko eskualde kontseilaria;
 Bruno Carrere, Uztaritzeko auzapeza;
 Beñat Arrabit, Arrosako auzapez EAJ- PNB, Garazi Baigorri herri elkargoko presidentea;
 Jean-Michel Coscarat, Baigorriko auzapeza;
 Daniel Olcomendy, Izurako EH Baiko auzapeza;
 Léonie Aguergaray, Muskildiko auzapeza:
 Ruben Gomez, Liginagako auzapeza

Halaber, 567 herritarrek ere izenpetu zuten manifestuahttp://nierebanoa.org/izenpetze-bilketa/izenpetzaileak/?lang=eu. Bukatzeko 60 sindikalista inguruk ere babestu zuten manifestazioahttp://nierebanoa.org/izenpetzaile-sindikalistak/?lang=eu Ni ere banoa.

 Manifestazioa 
Babes politiko zabala jaso zuen manifestazioakhttp://www.berria.info/paperekoa/1896/010/001/2014-06-15/eskubideak_lehen_lerroan.htm Berria, 2014-06-15. Azkenik, Ipar Euskal Herriko berrehun hautetsi pasak sostengatu dute 'Ni ere banoa' manifestaldia. Lehen aldia da hainbeste erakunde ordezkarik izenpetzen dutela presoen hurbiltzearen aldehttp://www.berria.info/paperekoa/1944/011/001/2014-06-15/tokiko_hautetsiak_bake_prozesuaren_alde.htm Berria, 2014-06-15.

16:50ean abiatu ziren, Lauga kirolgunetik. Aurreko urteetako mobilizazioetan parte hartu zuten ordezkari politiko ugari zegoen jende saldoaren artean, baina baita martxoko bozetan aukeratuak izan ziren asko. Preso eta iheslarien aldeko oihuen artean eta Kalera borrokalari abestiaren doinuari jarraiki egin zuten aitzina. Ia bi ordu geroago iritsi zen burua Xaho kaira. Han egin zuten ekitaldi politikoa, eta iluntzera arteko besta. Mobilizazioa hasi bezala amaitu zen. Giro onean eta kantuz. Kalean eta Xaho kaian, Okzitaniako Zebda taldearekin eta Elepunto disko jartzaile bizkaitarrarekin.

 Erreferentziak 

 Kanpo estekak 

Kategoria:Euskal Herriko gatazka 2014an
Kategoria:Euskal Herriko manifestazioak
Kategoria:Euskal preso politikoak
Kategoria:Euskal Presoen sakabanaketa